als_Latn ron_Latn dik_Latn
Uji qe konsumojnë banoret e 34 fshatrave te Devollit është i ndotur dhe i pasigurt për shëndetin. Ky fakt është konstatuar se fundmi nga specialiste te higjienës. Per Vizion Plus specialisti Urim Pavliqoti tregon se si kjo depo e fshatit Hoçisht e cila nuk ka sistem klorinomi janë edhe dhjetëra te tjera ne fshatrat e Devollit. Drejtues te shëndetit publik i bëjnë apel pushtetit vendor te marre masa urgjente pasi konsumimi i këtij uji mund te shkaktoje epidemi apo infeksione te ndryshme. Te njohur me problemin banoret e fshatit Baban ne Devoll thonë se e ziejnë ujin qe konsumojnë. Megjithatë sipas tyre kjo nuk e shmang rrezikun qe iu kanoset nga përdorimi i ujit për nevoja te tjera. Gjendjen alarmante te ujësjellësve te 34 fshatrave te Devollit e ka pranuar edhe kreu i shëndetit publik Valent Nallbati i cili ka kërkuar ndërhyrjen e menjëhershme te pushtetit lokal. Por i kontaktuar nga Vizion Plus kryetari i komunës Hocisht Ylli Cenkolli deklaroi se ndërtimi i sistemit te klorinimit kërkon financime qe sipas tij nuk mund te përballohen nga komuna. Depot e ujësjellësve ne fshatrat e Devollit janë ndërtuar shume vite me pare dhe ndaj tyre nuk është kryer asnjë investim qofte edhe për mirëmbajtjen e rrjetit.
als_Latn